સાજિદ ખાન પર મહિલાઓ સતત આરોપો લગાવી રહી છે. એક બાદ એક કેટલીય એક્ટ્રેસે સાજિદ પર દુર્વ્યવહારનો આરોપ લગાવ્યો છે. જ્યારે કેટલાક લોકોએ યૌન શોષણનો પણ આરોપ લગાવ્યો છે. હવે એક્ટ્રેસ આહના કુમરાએ સાજિદ પર ગંભીર આરોપ લગાવ્યો છે. આહનાએ કહ્યું કે, એક મીટિંગમાં સાજિદે તેને બોલાવી અને સેક્સ સંબંધી સવાલો કરવા લાગ્યો હતો. લિપ્સટિક અંડર માઈ બુર્કા ફેમ એક્ટ્રેસ આહના કુમરાએ કહ્યું- લગભગ એક વર્ષ પહેલા સાજિદ ખાન સાથે મારી મુલાકાત થઈ હતી. મને અંદાજો હતો કે તે થોડો હલકટ માણસ છે. હું છતાં તેને મળી અને તેણે એવું જ કર્યું જેવું સલોની ચોપરાએ પોતાના આરોપોમાં કહ્યું.